aziner
Store norske leksikon,Realfag,Kjemi,Organisk kjemi,Organiske forbindelser
Aziner er organiske forbindelser av karbon, hydrogen og nitrogen. Molekylene til azinene består av seksleddete ringer med minst ett nitrogenatom. Det enkleste azinet er pyridin, som har kjemisk formel C5H5N.
Dersom ringen inneholder to nitrogenatomer, får vi diaziner. Det mest kjente diazinet er pyrimidin. Dette ringsystemet inngår blant annet i nukleinsyrene (DNA og RNA). Hvis to benzenringer knyttes sammen til en diazinring, kan vi få fenazinskjelettet, som blant annet er stamsubstans for en rekke viktige fargestoffer. Inneholder azinringen i tillegg til et nitrogenatom et svovel- eller oksygenatom, kalles forbindelsene henholdsvis tiaziner og oksaziner. Les mer i Store norske leksikon organisk kjemi